Le Mespris de la vie et consolation contre la mort/« Ô sombre aveuglement du jugement humain »
# Le Mespris de la vie et consolation contre la mort/« Ô sombre aveuglement du jugement humain »

<poem>

O sombre aveuglement du jugement humain : Le cors devers sa fin à toute heure balance A toute heure la mort cite en derniere instance, Et nous osons promettre un ferme lendemain ;

Autant comme se peut de nostre àge incertain Estendre le passage, autant par esperance Nous nous en promettons, & n'est telle puissance Qui des ambicieus refrene le dessein.

O sottize du monde, ô vanité des hommes Plus voisins du tombeau de jour en jour nous sommes, Et chaque heure nous pousse au lieu ds trespassez.

Nous vivons pour mourir, & sur le point extreme De la mort de ce cors, & quant nous mourons mesme Mal-heureus avortons rien ne nous semble assez.

